બીજી તરફ શંકરસિંહ વાઘેલાનો જનવિકલ્પ મોરચો આમ આદમી પાર્ટી સાથે ગઠબંધન કરીને 182 બેઠકો પર ચૂંટણી લડશે. એનસીપી કોંગ્રેસ સાથે મળીને ચૂંટણી લડે તેવી શકયતા હાલ છે, પણ હજીસુધી કાઈ ફાઈનલ નથી. ગુજરાતના રાજકારણમાં વર્ષોથી જોવા જઈએ તો બે જ પક્ષનો જંગ રહ્યો છે. બીજા પક્ષો ફાવ્યા નથી. પણ આ વખતનું ચિત્ર કંઈક અલગ છે. પાટીદારોની રૂખ કઈ તરફ રહે છે, તેના પર ચૂંટણી જંગનો મદાર છે. હાલ તો પાટીદારોમાં ભાગલા પડી ગયા છે. વરુણ પટેલ અને રેશ્મા પટેલ ભાજપમાં જોડાઈ ગયા છે, તેમણે હાર્દિક પટેલની તમામ ગુપ્ત માહિતીઓ મિડિયા સામે રજૂ કરી છે, અને હાર્દિકની સ્ટ્રેટેજી ખુલ્લી પડી ગઈ છે. તો બીજી તરફ નરેન્દ્ર પટેલે મિડિયા સામે આવીને ભાજપ પર એક કરોડની લાંચ આપ્યાનો આક્ષેપ કર્યો છે. મિડિયા સામે 10 લાખ રજૂ કર્યા, અને કહ્યુ કે ભાજપ કાલે બાકીના 90 લાખ આપવાનો વાયદો કર્યો હતો. જે પછી ભાજપની ફજેતી થઈ, અને નરેન્દ્ર પટેલે તો ગાંધીનગર કોર્ટમાં ફરિયાદ પણ કરી. ભાજપ દ્વારા પાટીદાર નેતાઓને ખરીદવાનું ચાલુ કર્યું છે, તે બાબત છતી થઈ ગઈ. આ બધુ ચૂંટણીની તારીખોની જાહેરાત પહેલા જ થઈ ગયું છે, કોણ જાણે ચૂંટણીની તારીખની જાહેરાત પછી શું થશે.